Флоридор Перес
В памет на селянина от Мулчен

Превод от испански: Никола Инджов, 1998

chitanka.info

Все още се питам защо ти,

защо ти, а не аз,

защо ти, който вдигаше ония

пълни чували за камиона;

защо ти — толкова силен,

ти, който колеше овните,

защо не се измъкна от камиона,

а те захвърлиха мъртъв до мене

с твоето бедно пончо

като белезникаво овнешко руно;

защо ти, защо не аз,

след като от слабост не мога да вдигна

речника на Кралската академия

с една ръка…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.